คาดแนวโน้มดัชนีเช้านี้ปรับฐานตามตลาด ตปท.
นักวิเคราะห์ฯคาดตลาดหุ้นไทยเช้านี้ปรับฐานแนวเดียวกับตลาดต่างประเทศที่ภูมิภาคปรับตัวลงตามดาวโจนส์ เหตุเศรษฐกิจโลกเริ่มส่งสัญญาณไม่ดี&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
25 มิ.ย. 2553

นักวิเคราะห์ฯคาดตลาดหุ้นไทยเช้านี้ปรับฐานแนวเดียวกับตลาดต่างประเทศที่ภูมิภาคปรับตัวลงตามดาวโจนส์ เหตุเศรษฐกิจโลกเริ่มส่งสัญญาณไม่ดี           
นายอภิชาติ ผู้บรรเจิดกุล นักวิเคราะห์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คาดว่าจะปรับฐานในทิศทางเดียวกับตลาดต่างประเทศ โดยเช้านี้ตลาดหุ้นอื่นในภูมิภาคเอเชียต่างปรับตัวลงกันหมดตามดาวโจนส์ เนื่องจากเศรษฐกิจโลกเริ่มส่งสัญญาณที่ไม่ดี และทางสหรัฐฯเองก็มีความกังวลเกี่ยวกับกฎหมายปฏิรูประบบการเงินในสหรัฐฯ ที่อาจจะเข้มงวดมากขึ้น ทำให้กำไรของกลุ่มแบงก์อาจจะออกมาไม่ดี           ส่วนปัจจัยจากยุโรปขณะนี้ยังทรง ๆ อยู่ แต่ก็ต้องคอยจับตาเรื่องหนี้สินในยุโรปอย่างใกล้ชิดด้วย สำหรับปัจจัยในประเทศล่าสุดก็มีเรื่องจะยกเลิกพ.ร.ก.ฉุกเฉินฯ ตรงนี้อาจจะทำให้การเมืองมีน้ำหนักเพิ่มขึ้นได้ ซึ่งก็ต้องจับตาดูเช่นกัน          "ตลาดฯคงจะสร้างฐานก่อน 2-3 วัน และวันนี้ตลาดฯคงจะปรับฐาน จากแรงขายทำกำไรที่ออกมาอย่างต่อเนื่องตั้งแต่เมื่อวานนี้(24 มิ.ย.)ซึ่งก็ต้องดูว่าที่ระดับดัชนีฯ 785 จุดจะสร้างฐานอยู่ไหม หากไม่อยู่ก็มีโอกาสที่จะหลุดลงไปแถว 750-760 จุด โดยกรอบแกว่งของวันนี้อยู่ที่ 785-800 จุด"นายอภิชาติ กล่าว